Cuneiform Tablet CCT 4 8a (BM 115105)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma a-ba-a-a-ma 3 ku-ta-nu a-pá-ta-na-nu-um na-áš-a-kum 1 TÚG kà-áb-tám šu-mì-a-bi-a na-áš-a-kum É a-ḫi-kà a-ta-ma tí-de₈-e ki-ma 1 GÍN KÙ.BABBAR a-šar lá-qá-im lá i-ba-ší-ú mì-nam a-na 10 ma-na KÙ.BABBAR a-ni-ša-am ta-áš-ta-na-pár i-ḫi-id-ma KÙ.BABBAR a-ma-kam li-qé-ma i-na a-lá-ki-kà ṣú-lu-um pá-ni lá tù-kà-lá-ma-ni šu-ma be-lí a-ta KÙ.BABBAR ša PUZUR₄-sú-en₆ ša il₅-qé-ú lá i-ga-ma-ar-ma i-ḫi-id KÙ.BABBAR-áp-kà a-ma-kam-ma li-qé i-na ša iš-tí-šu ba-tí-iq-tám ú wa-ta-ar-tám a-lá-pá-ta-ku-ni li-ba-kà lá i-lá-mì-in um-ma a-na-ku-ma a-dí li-ḫi-id-ma KÙ.BABBAR li-dí-na-kum-ma ḫi-im-ṭá-tim ú-lá-pí-tám mì-nam ša-zu-uz-tí-kà lá-áš-pu-ur a-ma-kam a-ta-ma ša-il₅